Diari Oficial de la Generalitat Valenciana


Sumari del DOGV 9003, del 22-01-2021 (2021/583)

CORRECCIÓ d'errades de la Resolució de 19 de gener de 2021, de la consellera de Sanitat Universal i Salut Pública, per la qual s'estableixen mesures excepcionals i addicionals en l'àmbit de la Comunitat Valenciana, com a conseqüència de l'agreujament de la situació de crisi sanitària ocasionada per la Covid-19.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9003

Data del DOGV
:   22-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/583


Data del document
:   20-01-2021

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública
    * malaltia infecciosa
    * política sanitària
    * salut pública
    * legislació

CORRECCIÓ d'errades de la Resolució de 19 de gener de 2021, de la consellera de Sanitat Universal i Salut Pública, per la qual s'estableixen mesures excepcionals i addicionals en l'àmbit de la Comunitat Valenciana, com a conseqüència de l'agreujament de la situació de crisi sanitària ocasionada per la Covid-19. [2021/583]  
Advertides errades en la resolució de referència, publicada en el DOGV núm. 9001, de 20 de gener de 2021, es procedeix a la seua esmena:  
1. En el punt resolutiu primer, punt 1.b) de la Resolució de 19 de gener de 2021, de la consellera de Sanitat Universal i Salut Pública, relatiu a les excepcions de tancament preventiu i suspensió cautelar d'establiments i activitats d'hostaleria i restauració,  
  
On diu:  
«-  
- Servei de menjador escolar en guarderies i centres docents d'ensenyament reglat (Col·legis d'Educació Primària, Instituts, Universitats i similars).  
- Serveis de restauració en àrees de servei de vies de comunicació, o llocs que no sent considerats com a àrees de servei es troben pròxims o confrontants a les carreteres bé de manera directa en el cas de carreteres convencionals, bé a través d'enllaços en cas d'autovies i que presten servei, tots ells, de manera habitual als transportistes, al personal pertanyent a serveis essencials de qualsevol tipus, inclosos els serveis de conservació i manteniment de carreteres. A partir de la conclusió de l'horari establit genèricament per al conjunt dels establiments de restauració, l'accés als establiments citats només estarà permés a les persones incloses en els col·lectius anteriorment referits. Tot això, de conformitat amb el que es preveu en la Resolució de 8 de gener de 2021, de la consellera de Sanitat Universal i Salut Pública (DOGV 8994, 09.01.2021).  
?».  
  
Ha de dir:  
«-  
- Servei de menjador escolar en guarderies i centres docents d'ensenyament reglat (Col·legis d'Educació Primària, instituts, universitats i similars), i en els centres residencials, diürns i ambulatoris del servei públic valencià de serveis socials.  
- Serveis de restauració en àrees de servei de vies de comunicació, o llocs que no sent considerats com a àrees de servei es troben pròxims o confrontants a les carreteres bé de manera directa en el cas de carreteres convencionals, bé a través d'enllaços en cas d'autovies i que presten servei, tots ells, de manera habitual als transportistes, al personal pertanyent a serveis essencials de qualsevol tipus, inclosos els serveis de conservació i manteniment de carreteres. A partir de la conclusió de l'horari establit per a la limitació de la llibertat de circulació de les persones en horari nocturn, que estableix el decret de Presidència de la Generalitat, l'accés als establiments citats només estarà permés, excepte causes imprevistes estrictament justificades, a les persones incloses en els col·lectius anteriorment esmentats.  
?»  
  
  
2. En el punt resolutiu primer, punt 3.c) de la Resolució de 19 de gener de 2021, de la consellera de Sanitat Universal i Salut Pública, relatiu a «Mesures en esports, activitat física i instal·lacions esportives»,  
  
  
On diu:  
«c) Es procedeix al tancament de les instal·lacions i dels centres esportius, oberts o tancats, amb l'excepció d'aquells necessaris per al desenvolupament de competicions internacionals o estatals d'esport professional i els respectius entrenaments, i els necessaris per al desenvolupament de competicions oficials federades d'àmbit internacional o estatal i de caràcter no professional i els respectius entrenaments. Sense perjudici de les excepcions contemplades en el paràgraf anterior, no es podrà realitzar activitat física en instal·lacions o centres esportius oberts o tancats, incloent clubs, gimnasos, centres d'entrenament, complexos esportius, pavellons, pistes de bitles, pistes per a carreres, centres de pilates, ioga i similars».  
  
Ha de dir:  
«c) Es procedeix al tancament de les instal·lacions i dels centres esportius, oberts o tancats, amb l'excepció d'aquells necessaris per al desenvolupament de competicions internacionals o estatals d'esport professional i els respectius entrenaments, i els necessaris per al desenvolupament de competicions oficials federades d'àmbit internacional o estatal i de caràcter no professional i els respectius entrenaments, i els necessaris per al desenvolupament d'activitats lectives curriculars dels centres educatius. Sense perjudici de les excepcions contemplades en el paràgraf anterior, no es podrà realitzar activitat física en instal·lacions o centres esportius oberts o tancats, s'hi inclou clubs, gimnasos, centres d'entrenament, complexos esportius, pavellons, pistes de bitles, pistes per a carreres, centres de pilates, ioga i similars».  
  
València, 20 de gener de 2021.- La consellera de Sanitat Universal i Salut Pública: Ana Barceló Chico.